Мира Лохвицка
В миг на мисъл най-случайна…

Превод от руски: Ана Александрова, —

chitanka.info

В миг на мисъл най-случайна,

или в порив на мечти,

в роза бледна, в роза чайна

мен, поете, въплъти.

Два нюанса в съчетание

като римен славослов:

жълт — ревнивото страдание,

розов — нежната любов.

И помни: сълзата тайна

е росата на нощта.

Тя е в тази роза чайна

съкровена красота.

Нека с дъх да те опива —

тънък, сладък, непознат;

в музика да се прелива

тоя странен аромат!

И фантазия победна

освети ли твоя стих,

тази роза чайна, бледна

ще тъгува в празник тих.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.